Leonel Alexander Menacho López

Leonel Alexander Menacho López sutiyuq runaqa huk  mama llaqtayuq qhichwa simi yachachiqmi, qillqaqpas, Warasmantam.

Leonelchaqa achka wawqipanankunawanmi wiñarqan Waras llaqtapi, ayllunwan kastilla simillapi rimanakuspa. Ayllunpiqa ch'ullam qhichwa simita yachakuq wawa karqan, ankash qallu nisqata yachaq, paya tiyan runasimillata rimaptinmi, chayrayku qhichwapi rimanakuspam. Yachay wasinpipas yachakuqpura payllam qhichwata yacharqan. Kimsa ñiqin primarya nisqapi qhichwapi aranwayta rurayta qallarirqan. Hinaspapas chaymantaqa yachay wasinpi runasimita manañam rimarqan.

1970 watakunapi yachachiq tukurqan. Chaypacha huk wamaq runata qhichwa simip wañunanmanta rimayta uyarispa kamarikurqan qhichwa simita yachachinata. Chaymanta ankash qichwa simipi yachachina liwrukunata qillqayta qallarirqan. Kunanqa Ankash suyupi iskay simipi iskay kawsaypi yachay nisqapaq liwrukunatam rurachkan, Piruwpa Yachachiy Ministiryupaqpas llamk'achkapsa. Yachay wasipaq qhichwa simi qullqatam rurarqan.

 Qillqasqankuna 
 Leonel Alexander Menacho López, hukkunawan: Yachakuqkunapa Shimi Qullqa - Anqash Qichwa Simichaw. Ministerio de Educación, Lima (Perú) 2005.
 Leonel Alexander Menacho López, hukkunawan: Yachaq mayii - Nawintsaana Qillqa maytu. Ishkaykaq ñiqipaq, Qichwa Rimanachaw. Ministerio de Educación, Lima (Perú) 2005.
 Leonel Alexander Menacho López: Guia de lengua quechua para docentes – lista breve de expresiones y palabras útiles, quechua del Callejón de Huaylas. Revisora y asesora: Janet Hammer Cooper. Instituto Lingüístico de Verano, 1998.

 Hawa t'inkikuna 
 Leonel Menacho Willamantsi Achikay Willakuyta (Achikay nisqamanta willaspa)
 Educación Intercultural Bilingüe en Áncash – Una Entrevista con Leonel Menacho. Por Doris Loayza (DL), Mitch Teplitsky (MT) y Carlo Brescia (CB). Vasos comunicantes, .
 ''UNASAM

Katiguriya:Qhichwa rimaq
Katiguriya:Qhari
Katiguriya:Waras llaqtapi paqarisqa
Katiguriya:Qillqaq (Piruw)Katiguriya:Simikunamanta yachaq Katiguriya:Qhichwa rimaq